Държавен вестник, бр. 25, 2010 г., стр. 19

БРОЙ  25	
Д Ъ Р Ж А В Е Н  В Е С Т Н И К 	
СТР.  19  
Предмет на дейност на предприятието, съо­
ръжението или на съоръжението за складиране 
(кратко описание):
Населени места и/или защитени територии в 
близост до предприятието и/или съоръжението:
Природни или антропогенни фактори, които 
могат да доведат до възникване на голяма авария 
или да утежнят последствията от нея (например 
земетръсни райони, опасност от наводнения, 
обледявания и т.н. и/или близост до натоварена 
транспортна инфраструктура – пътища, жп линии, 
тръбопроводи, летища и т.н.), вероятност от възник­
ване на ефект на доминото от други обекти и др.
Дата:	
Подпис:
(печат)“
§ 5. Приложение № 3 към чл. 5, ал. 1 и 
чл. 10 се изменя така: 
„Приложение към чл. 5,
ал. 1 и чл. 10
Форма и съдържание на доклада за политиката 
за предотвратяване на големи аварии
Политиката за предотвратяване на големи ава­
рии трябва да гарантира високо ниво на защита 
на живота и здравето на човека и околната среда 
чрез планирането, разработването и прилагането 
на подходящи средства, структури и системи за 
управление.
I. Докладът за политиката за предотвратяване 
на големи аварии съдържа информация за:
1. Общите цели и политика по отношение на 
безопасната експлоатация на предприятието и/
или съоръжението; 
2. Конкретните мерки, които операторът тряб­
ва да предприеме с цел намаляване на риска от 
възникване на големи аварии; 
3. Системата за управление на мерките за 
безопасност.
II. Наличието и прилагането на тази политика 
се доказва чрез изготвяне на официален документ, 
наречен Доклад за политиката за предотвратяване 
на големи аварии (ДППГА), който включва изяв­
ление за общите цели и политика по отношение 
на безопасната експлоатация на предприятието и/
или съоръжението, подписано от ръководството на 
предприятието и/или съоръжението, и конкретните 
мерки, които операторът трябва да предприеме 
с цел намаляване на риска от възникване на го­
леми аварии. 
III. Мерките, които операторът трябва да пред­
приеме с цел намаляване на риска от възникване 
на големи аварии, трябва да са съобразени с риска 
от възникване на големи аварии в предприятието 
и/или съоръжението. 
IV. Системата за управление на мерките за без­
опасност е неразделна част от ДППГА. Тя трябва 
да включва онази част от общото управление, 
която обхваща организационната структура, отго­
ворностите, процедурите, процесите и ресурсите, 
които гарантират провеждането на политиката за 
предотвратяване на големи аварии.
Системата за управление на мерките за безо­
пасност трябва да съдържа:
1. Организация и персонал – роля и задачи 
на персонала, отговорен за осигуряването на без­
опасната експлоатация на предприятието и/или 
съоръжението на всички административни нива. 
Определяне на необходимостта от обучение на 
този персонал и осигуряването на това обучение. 
Определяне отговорностите на служителите и 
подизпълнителите (при наличие на такива) по 
отношение на безопасната експлоатация на пред­
приятието и/или съоръжението.
2. Идентифициране и оценка на големи опас­
ности – приемане и прилагане на процедури за 
систематично идентифициране на големи опасности 
при нормални и анормални режими на работа и 
оценка на вероятността от възникване и оценка 
на тежестта на последствията. 
3. Оперативен контрол и управление на тех­
нологичните процеси – приемане и прилагане на 
процедури и инструкции за безопасна експлоатация, 
включително поддръжка на предприятието и/или 
съоръжението, работните процеси, оборудването 
и временните спирания на производството. Тези 
процедури и инструкции включват информация 
за задълженията на персонала при ежедневната 
експлоатация и поддръжка на съоръженията, 
процесите и апаратите, както и задълженията при 
анормални и преходни режими на работа или 
нарушения на технологичния режим.
4. Управление на промените – приемане и при­
лагане на процедури за планиране на изменения 
и/или разширение на дейността на съществуващи, 
или проектиране и изграждане на нови инстала­
ции, производствени и/или складови съоръжения 
и/или процеси.
5. Аварийно планиране – приемане и прилагане 
на процедури за определяне на предвидими ава­
рийни ситуации чрез системен анализ и изготвяне, 
проверка и преразглеждане на аварийни планове 
за тези ситуации, както и осигуряване на подходя­
щото обучение на персонала на предприятието и/
или съоръжението и подизпълнителите, работещи 
в предприятието (при наличие на такива).
6. Мониторинг – приемане и прилагане на 
процедури за текуща оценка на съответствието 
между целите, залегнали в ДППГА, и постигнатите 
резултати; механизми за проучване и коригиране 
на системата за управление на мерките на безо­
пасност в случай на несъответствие. Процедурите 
трябва да включват описание на вътрешната 
система за докладване на възникнали аварии и/
или нарушения на технологичния режим, особено 
на тези, свързани с нарушения на технологичната 
дисциплина, установяване на причините за тяхното 
възникване и коригиране на системата за управ­
ление на мерките за безопасност в съответствие 
с направените изводи.
7. Одит и преразглеждане – приемане и при­
лагане на процедури за периодична системна 
оценка на доклада за политиката за предотвра­
тяване на големи аварии и на ефективността и 
адекватността на системата за управление на 
мерките за безопасност; документирани процедури 
за преглед на приложението и ефективността на 
ДППГА и преразглеждането и актуализирането му 
от страна на ръководството на предприятието и/
или съоръжението.